**ДО**



**Г-ЖА ЮРА ЙОРДАНОВА - ВИТАНОВА**

**ЗАМЕСТНИК-МИНИСТЪР НА РЕГИОНАЛНОТО РАЗВИТИЕ И БЛАГОУСТРОЙСТВОТО И РЪКОВОДИТЕЛ НА УО НА ПРОГРАМА „РАЗВИТИЕ НА РЕГИОНИТЕ“ 2021-2027**

На Ваш Изх. № 990067193 / 30.12.2024 г.

Към Наш № 04-16-543 от 30.12.2024 г.

**ОТНОСНО:** Съгласуване на режима по държавните помощи в Насоки за кандидатстване по процедура BG16FFPR003-4.004 „Диверсификация и адаптиране на малки и средни предприятия към икономическия преход“ по Програма „Развитие на регионите“ 2021-2027

**УВАЖАЕМА ГОСПОЖО ЙОРДАНОВА - ВИТАНОВА,**

Във връзка с повторно изпратените ни за съгласуване по чл. 26, ал. 3 от Закона за управление на средствата от Европейските фондове при споделено управление и чл. 7 от Наредба № 4 от 22.07.2016 г. проекти на документи по процедура BG16FFPR003-4.004 „Диверсификация и адаптиране на малки и средни предприятия към икономическия преход“, Ви информираме за следното:

По отношение на предвидените схеми при условията на действащият Общ регламент за групово освобождаване (Регламент (ЕС) № 651/2014, ОРГО), считаме че бележките, изразени с наше писмо изх. № 04‑16-543/16.12.2024 г., са отразени. Разработените схеми за държавна помощ по чл. 13, чл. 14, чл. 18, чл. 22, чл. 28, чл. 31, чл. 41 и чл. 47 от ОРГО отговарят на всички негови условия.

В този смисъл, може да се счита, че схемите са в съответствие с условията на Регламент (ЕС) № 651/2014, по смисъла на чл. 5, ал. 2 от Правилника за прилагане на Закона за държавните помощи.

Обръщаме внимание, че съгласно чл. 9 от ОРГО, администраторът на помощ следва да въвежда в Модула за прозрачност на Европейската комисия информацията, посочена в приложение III, за всяка предоставена индивидуална помощ, надвишаваща 100 000 EUR.

На основание чл. 5, ал. 4 от Правилника, пълният пакет от документи по процедурата, заедно с попълнен в SANI2 и разпечатан формуляр по Приложение II от ОРГО, следва да ни бъде предоставен за информиране на Европейската комисия по реда на чл. 29 от Закона за държавните помощи.

В Насоките за кандидатстване по процедурата е предвидено да бъдат финансирани партньори на бенефициерите в режим на минимална помощ при условията на Регламент (ЕС) 2023/2831 и на държавна помощ при условията на Регламент (ЕС) № 651/2014. В тази връзка, преди да пристъпи към финансиране, Управляващия орган на Програма „Развитие на регионите“ 2021-2027 (УО на ПРР) следва да установи, че партньорите отговарят на всички условия на приложимия режим на държавна/минимална помощ.

В заключение следва да имате предвид, че в съответствие с разпоредбите на чл. 18 от Закона за държавните помощи, УО на ПРР е длъжен да осигури и поддържа достатъчен капацитет, в т.ч. и необходимата кадрова обезпеченост, за разясняване на условията по схемите, документирането, управлението и контрола върху законосъобразността при предоставянето на държавни и минимални помощи по всички процедури разработени в изпълнение на програмата.

